
ЗА БОЉЕ 
МАЛО СУТРА! 


СМОРИСЛАВ КРАДИЋ 

Ни за председника месне заједнице! 

НАПРадНО ДЕМОКРАДСКА СТРАНКА 


IZGUBIO ЈЕ NAROD, ONI SU POBEDILI 


Sjaho Kurta! 

Kapitalizam je kriza iz koje se nećemo izvući sve 
dok ne vidimo kraj ovom sistemu. 


Nema sumnje da su SAD i Evropska unija 
dobro procenile da će Tomislav Nikolić po- 
slušno sprovoditi zadatke koje mu tokom 
upravo osvojenog predsednićkog manda- 
ta bude nalagala Svetska banka, MMF i 
ostale insitucije globalnog finansijskog 
zelenaštva. Da nije tako, ne bi mu iz Bri- 
sela bile poslate srdaćne ćestitke i topli 
blagoslovi tri sata pre zatvaranja birališta. 
U skladu sa dobro poznatom ovdašnjom 
kvislinškom tradicijom, ko će drugi ako ne 
upravo jedan ćetnički vojvoda biti najbo- 
lji izbor za titulu namesnika savremenog 
globalnog rajha u Srbiji? 

No, pobeda Nikolića dovela je do panike u 
redovima dosadašnje vladajuće garniture. 
Otkuda potiče taj očajnički strah? Odgovor 
na to pitanje vrlo je jednostavan. Ta pani- 
ka je rezultat straha od gubljenja do sada 
osvojenih pozicija, odnosno ideje da će se 
i Nikolić i njegova kamarila ,,ugraditi <c u 
sistemsko pljačkanje naroda - nešto na šta 
su poslednjih godina imali monopol samo 
,,žuti <£ i njihovi drugari. Šok od poraza 


doveo do toga da liberali i javno po- 
čnu da govore ono što zaista misle. To je 
dobro. Lepo ih je videti kako skidaju svo- 
ju loše sklepanu masku progresivnosti, 
pokazujući pravo lice žedno vlasti, na 
kome se jasno ocrtava elitistički prezir 
prema narodu. To će omogućiti mnogima 
da razbiju iluzije koje su gajili pre- 
ma njima usled povremeno plasiranih 
antinacionalističkih i antiklerikalnih fra- 
za, iza kojih, sada to vide svi, ne stoji ni- 
šta sem golog finansijskog interesa. Ski- 
danjem maski i raščišćavanjem situacije 
otvara se širi prostor za levicu, koja bez 
balasta parlamentarnog kretenizma i 
ljudožderske orijentacije prema tržištu 
pokojnih liberala, može ozbiljnije da ra- 
di na artikulaciji težnje masa ka slobodi i 
ravnopravnosti. 

Gnev gubitnika je okrenut ka svima osim 
prema njima samima. Posebno su gnevni 
na one koji su pozivali na bojkot i glasanje 
„belim listićima c< . Svi su im drugi krivi što 
je čitavo društvo dovedeno na prosjački 


štap, što su ljudi bez slobode, ljubavi, 
dostojanstva. Jedini ko nije kriv je Boris 
Tadić i njegova banda. Oni, koji su svima 
probili uši pričama o ,,odgovornosti“, ko- 
jom pokušavaju da opravdaju brutalna 
otpuštanja i ostavljanje stotina hiljada 
ljudi na ulicama, i dalje nisu u stanju da 
shvate i primene taj koncept na sopstveno 
političko delovanje. Tim gore po njih. 

Sve po starom 

Naravno, promena predsednika, ili partije 
na vlasti neće doneti nikakve promene u 
životu radnica i radnika u Srbiji. I dalje će 
nas pljačkati gazde, i dalje ćemo plaćati 
danak državi u formi različitih poreza i 
nameta, i dalje ćemo ginuti na radnom 
mestu zbog loših uslova rada, i dalje 
ćemo biti uskraćeni za kvalitetno i svi- 
ma dostupno obrazovanje i zdravstvenu 
zaštitu, i dalje ćemo na svojim leđima 
nositi čitav kapitalistički svet. Da je to 
nesumnjiva istina govore i podaci o tome 
da je dinar u nezadrživom padu, da će 
ove nedelje evro preći 115 dinara - a sa 
dinarom pada i naš standard i to naročito 
kod onih koji su uzeli kredite indeksira- 
ne u stranoj valuti. Ne treba zanemariti 
ni inflatorne udare zbog klizanja domaće 
valute pa će tako i kupovna moć u Srbiji 
nastviti da pada. Čak i zvanične institucije 
kapitalističkog poretka jasno pokazuju taj 
otvoreni pad ka dnu - Evropska banka za 
obnovu i razvoj (EBRD) je u prošli petak 
ponovo smanjila procenu rasta bruto do- 
maćeg proizvoda Srbije u 2012, i to za čitav 
procentni poen, sa 1,1 na 0,1 odsto! 

Buržoaski ekonomisti ovaj put najavljuju 
barem još dve godine krize - treba pri- 
metiti taktiku vladajuće klase da nas go- 
dinama zavlači pričajući o ,,tranziciji“, ko- 
joj nema kraja, i krizi, čiji se kraj nazire 
odmah iza ugla. ,,Tranzicija“ i ,,kriza“ su 
stalna stanja kapitalističkog poretka - 
kapitalizam je kriza, i iz nje se nećemo 
izvući sve dok ne stanemo na kraj ovom 
sistemu eksploatacije i rata. 


“ONI KOJI SPR0V0DE REVOLUCIJU D0 POLA SAMO KOPAJU SEBI GROB.” (Luj-Antoan Sen-Žist) 













AKTUEINO 

Sve oči uprte u Montreal 


Proteklih nedelja aktuelna je velika 
studentska pobuna protiv novih 
školarina u Kvebeku, najvećoj ka- 
nadskoj regiji. Blokade 25 fakulteta 
traju preko tri meseca, a od nedav- 
no učestali su ulični sukobi između 
studenata i policije. Brutalna držav- 
na represija podignuta je na novi 
nivo kada su vlasti u Kvebeku uve- 
le nove ,,vanredne“ zakone kojima 
se drastično ograničava sloboda 
organizovanja i javnog okupljanja, 
uz pretnju drakonskim kaznama 
za neposlušne. Ovu represivnu 
politiku najbolje je definisao sam 
gradonačelnik Montreala, koji je 
rekao „Vreme je da preuzmemo 
kontrolu nad ulicama". Čak su i 


advokati oštro reagovali na ove za- 
kone, nazivajući ih „varvarskim", a 
studenti su poručili da im ne pada na 
pamet da ih poštuju. 

Ono što je počelo kao protest protiv 
povećanja školarina, preraslo je u 
opštenarodnu pobunu, „ustanak pro- 
tiv države“, kako kaže jedan ministar 
u vladi. Protestni pokret sada po- 
činje da dovodi u pitanje celokupan 
ekonomski i politički sistem koji je 
doveo do krize i rigoroznih mera 
štednje u celom društvu. 

Direktnodemokratski sindikat 

Noseću snagu protesta u Kvebe- 
ku čini studentska konfederacija 
La Coalition large de l’ASSE 


(CLASSE), koju čine 183 sin- 
dikalne organizacije, u kojima je 
ukupno organizovano 165.000 
studenata. Borbenost i masovna 
mobilizacija proistekla je iz načina 
organizovanja - odozdo na gore, na 
principima federalizma i direktne 
demokratije. Zborovi članstva lo- 
kalnih federacija donose odluke i 
šalju delegate na nedeljni kongres, 
koji koordiniše rad na nivou cele 
konfederacije, i čije odluke mo- 
raju da budu potvrđene opet na 
nivou lokalnih studentskih baza. 
Zahvaljujući ovakvom principu 
organizovanja učesnici su razvili 
visoku svest o svojim interesima, 
odlučnost da se bore za značajne 
promene i uklonjena je mogućnost 
da protest bude instrumentabzo- 
van od strane političkih grupa 
koje priželjkuju vlast. Pošto svaki 
pojedinac i udruženje imaju 
neposrednu kontrolu i učešće u 
protestu, stepen aktivnosti je vrlo 
visok. Dobra organizovanost ka- 
nadskih studenata omogućila je i 
povezivanje s radnicima i njihovim 
sindikatima. 

Kosta Ristić 


Globalni studentski protestiP 

Međunarodni studentski po- 
kret (International Student 
Movement), mreža borbenih 
studentskih organizacija koje 
se bore za slobodno obrazova- 
nje širom sveta, odlučio je da 
pokrene mobilizaciju za Global- 
ni obrazovni štrajk, najavljen od 
14. do 21. novembra 2012. 

Među mladima se rađa klasna 
svest kao reakcija na krizu i 
neoliberalne mere gaženja 
po svim socijalnim pravima. 
To najupečatljivije pokazuju 
borbe studenata za slobodno, 
emancipujuće i besplatno obra- 
zovanje koje se vode širom 
planete. Mladi ne žele društvo 
u kome će obrazovanje biti 
korišćeno za reprodukovanje 
klasnih razlika, a ne za napredak 
nauke i kulture, svakog pojedin- 
ca i društva u celini. 

Burno u Čileu i Španiji 


Na protestu u Santjagu 16. maja, 
posle sukoba sa policijom, uha- 
pšeno je 70 studenta. Studenti, 
profesori i radnički sindikati za- 
htevaju od konzervativne vlade 
predsednika Sebastijana Pinjere 
da obrazovanje bude slobodno 
i jednako za sve Čileance. 
„Nastavićemo da se bunimo“, 
rekao je Gabrijel Borik, iz 
studentskog sindikata, naglasiv- 
ši da je na demonstracijama 
učestvovalo preko 100.000 ljudi. 

U Španiji protestuju apsolutno 
svi koji učestvuju u obrazovnom 
procesu, na svim nivoima - od 
osnovne škole do fakulteta, 


učenici, nastavnici i vannastav- 
no osoblje. Mere štednje koje 
je usvojila vlada predviđaju 
smanjenje broja nastavnika, a 
samim tim i odeljenja s većim 
brojem đaka, tako da će nastavni- 
ci koji ne ostanu bez posla mora- 
ti da rade više za istu platu, a ško- 
larine za studente će odmah biti 
povećane za četvrtinu. Primer iz 
Španije je veoma važan za naše 
prostore, budući da Vlada Srbije 
radi na kriminalnoj „Strategiji 
obrazovanja“ koja obuhvata sve 
nivoe školskog sistema, a od čijeg 
će usvajanja najveću korist imati 
samo Privredna komora Srbije. 





ex-Idolmladih 


ZAGREBI DIIBUi k 

Unutrašnji bunt 

Studija Danijela Gerena „Anarhizam - od doktrine 
do akcije" (1965) predstavlja jedan od do sada naj- 
značajnijih pokušaja da se predstavi istorijat, razvoj i 
značaj anarhističke misli tokom prethodna dva veka. 
Objavljujemo odlomak iz te knjige koja uskoro izlazi u 
izdanju Centra za liberterske studije. 


Anarhizam je pre svega ono što bi se mog- 
lo nazvati unutrašnjim buntom. Avgustin 
Hemon (Hamon), koji je pred kraj prošlog 
veka (19. veka, prim. ur.) sproveo istraživa- 
nje u anarhističkim krugovima, zaključio 
je da je anarhista pre svega pobunjeni 
pojedinac. On u potpunosti odbija društvo 
i njegove tamničare. Maks Štirner prokla- 
muje da se on oslobađa svega onoga što je 
sveto. On time preduzima jednu veliku de- 
sakralizaciju. Te »intelektualne lutalice«, te 
»usijane glave«, »umesto da nedodirljivim 
istinama smatraju ono što hiljadama ljudi 
pruža utehu i spokoj, preskaču prepreke 
tradicionalizma te se bez ikakve stege 
prepuštaju zanosu svoje kritike«. 

Prudon u potpunosti odbacuje čitav taj 
»službeni soj«, filozofe, sveštenike, sudije, 
akademike, novinare, parlamentarce itd., 
koji u »narodu vide samo neman protiv 
koje se treba boriti, kojoj treba staviti 
brnjicu i vezati je u lance; koju krote gla- 
đu; kojoj puštaju krv kolonizovanjem 
i ratom«. Eliz Rekli (Eilisee Reclus) 
objašnjava zašto je tim oportunistima 
toliko stalo do očuvanja društva: »Zato 
što postoje bogati i siromašni, svemočni 
i podređeni, gospodari i sluge, carevi koji 
pozivaju na juriš i gladijatori koji idu u 
smrt; upučenima ostaje samo da se stave 

Da li ste VT 
znali o 

...da Obama zahteva smanji- 
vanje minimalne plate na 
Haitiju, i to u trenutku kada 
minimalna nadnica u SAD iz- 
nosi 58$, a na Haitiju svega 
3$ dnevno. 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


na raspolaganje bogatim gospodarima, da 
postanu carevom dvorskom svitom.« 

Stalno stanje bunta razvija kod anarhiste 
privrženost ljudima s društvenog dna, 
simpatiju za one izvan zakona. Anarhista 
sudbinu robijaša ili bilo kojeg drugog 
potlačenog čoveka doživljava kao svoju. 
Bakunjin smatra da je veoma nepra- 
vedno što Marks i Engels s najvećim 
prezirom govore o lumpenproletarijatu, 
o »proletarijatu u ritama«, »jer upravo 
u njemu i samo u njemu, a ne u onom 
sloju radničke klase koji je zadojen malo- 
građanštinom, počivaju duh i snaga 
buduće socijalne revolucije«. 

Balzak je rečima svog lika Votrena, tog 
napola buntovnog a napola zločinačkog 
otelotvorenja društvenog protesta, izneo 
neke misli koje ne bi opovrgao nijedan 
anarhista. 

Odvratnost prema Državi 

Od svih predrasuda koje čoveka zasljeplju- 
ju od najdavnijih vremena, za anarhiste je 
najkobnija ona o Državi. Štirner se grom- 
ko obrušava na one koji su, »od pamtive- 
ka«, »opčinjeni Državom«. 

Ni Prudon nije ništa manje kivan na tu 
»fantazmagoriju našega duha, jer slobod- 
nom umu prva dužnost morala bi da bude 
upravo ta da je odagna u muzeje i bibliote- 
ke«. No, on razotkriva i njen mehanizam: 
»Ta mentalna sklonost se održala a opčinje- 
nost ostala tako dugo nepobedivom zato što 
se vlast takvim duhovima uvek ukazivala 
kao prirodni organ pravde, zaštitnik slabije- 
ga.« Ismevajući okorele »autoritarce« koji 
»se klanjaju vlastima poput crkvenjaka pred 
svetinjama«, napadajući »sve stranke bez 
izuzetka«, jer »neprestano svoje poglede ok- 
reću prema autoritetu, kao prema svome je- 
dinom težištu«, on vatreno zaziva dan kad 
će »odustajanje od autoriteta, u političkoj 
ideologiji, zameniti samu veru u autoritet«. 

Kropotkin se ruga buržujima koji »na 
narod gledaju kao na gomilu divljaka 
koji jedni drugima odgrizaju noseve dok 
vlada ne preduzima ništa«. Preduhitrivši 
psihoanalizu, Malatesta otkriva da se u 
podsvesti »autoritaraca« krije upravo strah 
od slobode. 


Pobedismo 


Nikolić i ja 

~дт 


Onaj prošli vikend. Gledam leđa Nikoliću 
koji neumorno hrli. Planinčina, serpentine, 
nagib 16%, samo što se ne prevrnem na le- 
đa. Već 120 kilometara pedaliramo. Skoro 
je osam uveče. Koliko sunce zađe za Rajac, 
toliko ga mi bajsevima stignemo. Nikolić 
već odmakao neku krivinčinu ispred, ima 
taj lakši drumski bajs i manju mešinu oko 
struka - srećom da nije u formi, morao bi još 
više da me čeka... 

„ £ Е1 znaš £ di ćeš? ££ , dobaci čiča iz brdom 
nagnute avlije i šeretski zadudla znojavo 
pivce. „Znam, u Beršiće kod Takova ££ , odgo- 
varam klecavim glasićem. „Ааа, znaš! A £ el 
znaš da nećeš tamo da stigneš, kekeke...“, ke- 
zi se bezobrazno šumadijski, opominjuće. 
Nikolić i ja smo se tog dana našli oko desetke 
na Stounhedžu kod Ade, vreme idealno. 
Nabijen na po metra iza njegovog zadnjeg 
točka, kao ptica u jatu, kradem vazduh do 
Umke. Tamo nam pijačni prodavci gaća i jaja 
predlažu izbegavanje Bariča i Uba, te opa- 
kim obrenovačkim drumom, uz razularene 
svadbarske povorke stižemo u Stubline gde 
preko puta škole rado prave kafu, sendviče, 
prodaju školski pribor i popravljaju 
kompjutere. Na zaprepašćenje meštana, 
Nikolić i ja krećemo onim polomljenim, 
manje popularnim putem kraj lajkovačke 
pruge, koji nas vodi u Brgule, selo iz filma 
,,U-turn ££ , koje, nakon birtije iz ,,Od sumraka 
do svitanja“, izlazi na sablasnu raskrsnicu gde 
se i najbezazleniji zapitaju o smislu života, 
srpstva i svetog Cesida. 

To je tek priprema za vazdan buntovne, ali 
i kriminalno zloupotrebljavane ponore ko- 
lubarskih kopova. Nizbrdica ljubi uzbrdicu, 
Lajkovac se smeška. A tamo uslužno peče- 
nje, gidon da poližeš. Tu divčibarski zov 
zavodi Nikolića i mene na nepotrebnih 
dvadesetak kilometara, promašen put mo- 
ra biti plaćen nadoknadom vremena na 
Ibarskoj magistrali smrti gde svaki čačanki 
bus oće da te trti. Ćelije, Ljig, Kadina Luka, 
uspon na Rajac, deset sati na tvrdom sed- 
lu, rakijica u Slavkovici pred uspon od 700 
metara nadmorskih uz perverzni kez. 

Na vrhu su svi vrhovi niski i magloviti, opa- 
ka nizbrdica uz škiljavu svetiljčicu i 65 na 
sat. Neustrašivi Nikolić ipak usporava, zaje- 
dno trijumfalno slećemo u Beršiće. Nikolić 
Goran Orge, ugledni zemunski muzikant, 
Šumadija i ja, pobedismo ovog vikenda posle 
nadljudskih napora. 

A znate zašto? Zato što nam se može i što 
nam mnooogo dobro! A vi, kako ste? 


^Dinektnu akciju možete nabaviti na sledećm теБИтаГ^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 
















20. maj. Preko 20.000 demonstranata okupilo 
se na masovnom antikapitalističkom skupu 
u Frankfurtu, s namerom da blokiraju rad 
Evropske centralne banke. Dan uoči protesta, 
brojne policijske snage štitile su bankarsku zonu 
od pripadnika pokreta ,,Blockupy” (Blo-kiraj i 
okupiraj), koji su tamo nameravali da podignu 
kamp. Tom prilikom je uhapšeno više od 150 
ljudi, među kojima je bilo Grka i Francuza 
koji su došli u Frankfurt da bi se pridružili 
najavljenim protestima. Za savladavanje ovog 
protesta mobilisano je oko 5.000 policajaca. 
Kapitalistički mediji ne uspevaju da prikriju 
podatak da ni Nemačka više nije pošteđena 
ekonomske katastrofe. List „Špigl” početkom 
maja je naveo da milioni Nemaca jedva 
sastavljaju kraj s krajem, da su uslovi rada sve 
nepodnošljiviji, a da plate stagniraju. 

4.000 radnika u Pragu protestovalo 
protivmeraštednje 

22. maj. Češki sindikati organizovali su veliki 
protest u Pragu, na koji se odazvalo više od 


4.000 radnika i aktivista. Oni su protestnim 
maršem od sindikalnog sedišta do centra 
Praga upozorili vladu da največu cenu raz- 
bojničkih ,,reformi” plačaju najsiromašniji 
slojevi, zahtevajuči od vlasti da odustanu od 
najavljenih „mera štednje”. Radnici Češke 
protestuju ovim povodom već drugi put, 
a sindikalni čelnici najavljuju još oštrije i 
masovnije proteste u junu. 

Žestoki sukobi s policijom u Čikagu za 
vreme anti-NATO protesta 

21. maj. Anti NATO demonstranti sukobili 
su se s policijom u Čikagu nakon što se ne- 
koliko hiljada demonstranata okupilo na 
protestu protiv ove mračne imperijalističke 
alijanse. Najmanje 60 ljudi je uhapšeno. Do 
sukoba je došlo nakon što su demonstranti 
pokušali da se probiju kroz kordon polici- 
je do lokacije gde se održavao samit. U 
sukobima je povređeno najmanje 12 osoba. 
Policija procenjuje da se na protestu okupilo 
između 2.500 i 3.000 demonstranata, ali 


novinari prenose da je protest izgledao 
daleko masovniji od objavljenih brojki. De- 
monstrantima su se pridružili veterani ko- 
ji su služili u Iraku i Avganistanu, koji su 
u znak protesta protiv ratova bacali svoje 
medalje u pravcu centra gde se održavao 
samit. 

Oteli gazdu zbog neisplaćenih piata 

20. maj. Policijskom akcijom u Sloveniji 
okončana je otmica jednog 32-ogodišnjeg 
građevinskog preduzimača iz Austrije, ko- 
ga je zbog neisplaćenih plata kao taoca drža- 
la grupa njegovih bivših radnika. Četiri 
državljana Bosne i Hercegovine kidnapovala 
su preduzimača iz Filaha i tražila da im se 
isplate plate u visini od 30.000 evra, koje ni- 
su dobili. Dvoje osumnjičenih je uhapšeno 
prilikom dogovorene predaje novca, a ostala 
dvojica su u isto vreme uhapšena u Ljublja- 
ni. Otmičari su pretili porodici preduzima- 
ča da ga ,,više neće videti” ukoliko im traženi 
iznos ne bude plaćen. 


Centar za liberterske studije predstavlja: 

Strip: Revolucija u restoranima 

Radnička kritika uslužnog sektora: kako se pravi 
i kako se rastura restoran? Kako nas izrabljuju u 
restoranima i kafićima za male pare, uz veliki stres 
i kako da se suprotstavimo tome. 



REVOLUCIJA U 
RESTORANIMA 

radnička kritika uslužnog sektora 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šifrovane riječi 

1. izleže se iz jajava; 2. ženski vogost; 3. sinonim za čostoleće; 4. suprotan 
od sasdebelog; 5. sličan prsovniku; 6. horoskopski znak, dolazi posle 
devicabunda; 7. čiji je potok? a i Mehta?; 8. durski akord iz Pančeva; 9. tiblan 
u prvom licu jednine; 10. deo tela, čarvrat; 11. posude u kojima se drži 
cvećelin; 12. završetak partije pobedom u šahuri. 

Rešenja iz prošlog broja: 

I. čokolada; 2. Mokrin; 3. Sandžak; 4. Živorad; 5. metastaza; 6. Metalika; 7. atom; 8. šestar; 9. materica; 10. tanjir; 

II. picajzla; 12. Maloletnica. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




























































































